11.2. Bemeneti fájl vagy eszköz kiválasztása
Előző | 11. fejezet - A MEncoder használatának alapjai | Következő

## 11.2. Bemeneti fájl vagy eszköz kiválasztása

A MEncoder tud kódolni fájlokból vagy akár direkt DVD vagy VCD lemezekről is. A fájlból való kódoláshoz egyszerűen csak add meg a fájl nevét a parancssorban, vagy a `dvd://``részszám` vagy `vcd://``sávszám` eszközt a DVD részről vagy VCD sávról történő kódoláshoz. Ha egy DVD-t már átmásoltál a merevlemezedre (használhatod pl. a dvdbackup ezsközt, mely a legtöbb rendszeren megvan), és a másolatot akarod elkódolni, akkor is használnod kell a `dvd://` szintaxist, a `-dvd-device`-szal együtt, amit a lemásolt DVD gyökérkönyvtárának elérési útja követ. A `-dvd-device` és `-cdrom-device` kapcsolókkal felülbírálhatóak a direkt lemezolvasásnál használt eszközök elérési útjái is, ha az alapértelmezett `/dev/dvd` és `/dev/cdrom` nem működnek a rendszereden.

Ha DVD-ről kódolsz, gyakran kívánatos, hogy a kódolni kívánt fejezetet vagy fejezetek tartományát is megadd. Ehhez használhatod a `-chapter` kapcsolót. Például a `-chapter` `1-4` csak az 1-4 fejezeteket fogja elkódolni a DVD-ről. Ez különösen hasznos, ha egy 1400 MB-os kódolást csinálsz két CD-re, mivel meggyőződhetsz róla, hogy a vágás pontosan fejezet határnál lesz és nem egy jelenet közepén.

Ha van támogatott TV felvevő kártyád, tudsz kódolni a TV-in eszközről is. Használd a `tv://``csatornaszám` eszközt fájlnévként és a `-tv` kapcoslót a mentési beállítások megadásához. A DVB hasonlóképpen működik.

Előző | Fel | Következő
11.1. Codec és konténer formátum kiválasztása | Tartalom | 11.3. Két menetes MPEG-4 ("DivX") kódolás