# Rádió

Ez a fejezet arról szól, hogyan engedélyezheted a V4L-kompatibilis rádió tuner-ről történő rádió hallgatást. Lásd a man oldalt a rádiós opciók és a billentyűzeten keresztüli vezérlés leírásához.

## Fordítás

1. Először újra kell fordítanod az MPlayer-t a `./configure` `--enable-radio` és (ha menteni is szeretnél) `--enable-radio-capture` opcióival.

2. Győződj meg róla, hogy a tuner-ed működik más Linux-os rádiós programmal, mint pl. a XawTV.

## Használati tippek

Az összes használható opcióhoz nézd meg a man oldalt. Következzék pár tipp:

- Használd a `channels` opciót. Egy példa:

      -radio channels=104.4-Sibir,103.9-Maximum

  Magyarázat: Ezzel az opcióval csak a 104.4 és 103.9 rádió adók használhatóak. Egy szép OSD szöveg fog megjelenni csatorna váltásnál, kiírva a csatorna nevét. A csatorna nevében szereplő szóközöket "_" karakterrel kell helyettesíteni.

- Több lehetőség is adott az audió elmentésére. Menthetsz a hangkártyád segítségével is, egy videó kártyát és a line-in-t összekötő külső kábellel, vagy az saa7134 chip-be beépített ADC segítségével. Ez utóbbi esetben be kell töltened az saa7134-alsa vagy az saa7134-oss vezérlőt.

- A MEncoder nem használható az audió elmentésére, mert videó folyamra van szüksége. Így vagy az arecord használhatod az ALSA projektből vagy a `-ao pcm:file=file.wav` opciót. Ez utóbbi esetben nem fogsz hallani semmilyen hangot (hacsak nem használsz egy line-in kábelt és nem kapcsolod ki a line-in némítást).

## Példák

Bemenet szabványos V4L-ről (line-in kábellel, mentés kikapcsolva):

    mplayer radio://104.4

Bemenet szabványos V4L-ről (line-in kábellel, mentés kikapcsolva, V4Lv1 interfész):

    mplayer -radio driver=v4l radio://104.4

A csatorna listán második csatorna lejátszása:

    mplayer -radio channels=104.4=Sibir,103.9=Maximm radio://2

Hang átadása a PCI buszon a rádió kártya belső ADC-jéből. Ebben a példában a tuner második hangkártyaként szerepel (ALSA device hw:1,0). Az saa7134-alapú kártyákhoz vagy az saa7134-alsa vagy az saa7134-oss modult be kell tölteni.

    mplayer -rawaudio rate=32000 radio://2/capture \
        -radio adevice=hw=1.0:arate=32000:channels=104.4=Sibir,103.9=Maximm

Ha ALSA eszköz neveket használsz, a kettőspontokat egyenlőség jelekkel kell helyettesíteni, a periódusokat vesszők választják el.